ईपीएलमा ब्रेन्टफोर्डको सानदार सुरुवात
ब्रेन्टफोर्डले इंग्लिस प्रिमियर लिग (ईपीएल) मा शुक्रबार सानदार सुरुवात गरेको छ । इंग्लिस फुटबलको माथिल्लो डिभिजनमा ७४ वर्षपछि फर्केको ब्रेन्टफोर्डले लिगको उद्घाटन खेलमा आर्सनललाई २–० ले हरायो ।
लन्डन — ब्रेन्टफोर्डले इंग्लिस प्रिमियर लिग (ईपीएल) मा शुक्रबार सानदार सुरुवात गरेको छ । इंग्लिस फुटबलको माथिल्लो डिभिजनमा ७४ वर्षपछि फर्केको ब्रेन्टफोर्डले लिगको उद्घाटन खेलमा आर्सनललाई २–० ले हरायो ।ब्रेन्टफोर्डको कम्युनिटी स्टेडियममा १७ हजार दर्शकको उपस्थिति थियो र यो सन् २०२० को मार्चयता प्रिमियर लिगमा पूरा रंगशाला दर्शकले भरिएको पहिलो पल्ट हो ।विजयी टिमका लागि सर्जी कानोस र क्रिस्टियन नोरगार्डले गोल गरे । आर्सनलको छिमेकी क्लब ब्रेन्टफोर्ड पहिलो पल्ट प्रिमियर लिगमा खेलेको हो । 